**Язын җылы яңгырдан соң чыккан Салават күпереннән интервью алыгыз.**
 Менә язның беренче җылы яңгырлары явып узды, Салават
күперен күрер өчен, яр кырына килеп утырдым. Озак вакыт та узмады -
болындагы ике юкә агачы үсеп утырган җирдә үзенең матур җиде
төсе белән Салават күпере килеп чыкты. Шушы җиде төсле, дуга
шикелле нәрсә адәм баласының башына
яхшы уйлар гына китерә. Мин эле дә яр кырында утырам, эле дә
Салават күперенә сокланып карыйм. Туктале! Минем башыма
шушындый матур уйлар китергән нәрсә турында мин бит бернәрсә дә
белмим. Ә Салават күперенең әни- әтисе бар микән? Аңа ничә яшь
икән? Тукта әле, мин бит Салават күперенә карап утырам, интервью
алырга кирәк.
 - Исәнмесез, Салават күпере, мин сезне шушы яр кырыеннан
баядан бирле күзәтеп утырам, башымда төрле-төрле сораулар туды.
Мин сезгә шул чаклым сокланамын, шуңа күрә сезнең турыгызда күп
нәрсәләр беләсем килә. Сезгә берничә сорау биреп китсәм
ярыймы?
 -Исәнме, минем кызыксынучан дустым! Мин дә баядан
бирле сиңа карап утырам. "Шушы кечкенә кыз нәрсә турында уйлый
икән?"- дип. Сораулар бирергә ярый гына тугел, аларны бирергә кирәк!

- Бигрәк яхшы! Әйдәгез, иң башта танышыйк. Минем
исемем Лиана! Минем иң якын дусларым миңа "Лили" дип эндәшәләр,
сез дә миңа шулай дип эндәшсәгез, мин бик шат булыр идем, чөнки
мин сезне үземнең иң якын табигать-дустым итеп күрәм. Килештекме?
 -Килештек, Лили!
 - Менә мин сезгә дусларым мина ничек эндәшкәнен эйтеп
киттем. Салават купере, сезгә һавада ничек дип эндәшәләр? Безнем
кебек " Салават купере" дипме, эллә башка, икенче төрле исемегез
бармы?
 - Их, Лили! Эйе, дөрес әйтәсең, миңа һавада икенче төрле
исем белән эндәшәләр. Минем кечкенә кызыксынучан дустым, әйдәле
бу нәрсә сер булыр калсын. Кешедә генә сер булмый, табигать
күренешләрендә дә серләр була!
 - Әйе, нәкъ шулай, сезнең белән килешмичә булмый. Серле
була белергә дә кирәк. Салават күпере, сезнең балачагыгыз
булдымы?
 - Әйе, Лили, балачагым булды минем.... Эхххх, искә төшереп
китсәң, балачак хатирәләре бик күп. Һәрбер бала кебек, мин дә елый-
елый өйгә кайтып, әниемнең кочагына сыена идем, кечкенә
шатлыкларым булса, әни- әтиемә аларны зурлап-зурлап сөйли идем. Балачак - дигән нәрсә ул гомергә бер генә килә. Минем уйлавымча,
үсәм дип ашыгырга кирәкми, балачакның һәр мизгеленең тәмен тоеп үсергә
кирәк!
 - Күз алдына китереп булмаслык нәрсә бит бу, шушындый
бөтен дөнья белгән табигать күренешенең балачагы булган дип кем
уйлый инде. Минем уйлавымча, сезне физик яктан бик яхшы беләләр,
шуның өчен физика белән бәйләнгән сораулар биреп тормыйм. Минем
кадерле укучыма сезнең гадәти гомерегез кызыграк булыр! Салават
күпере, сезгә менә мондый сорау: " Сезнең исемегез белән бәйләнгән
бик күп нәрсәләр бар: гәзит-журналлар, телетапшырулар, "Салават" -
дип ир-атларга исемнәр дә кушалар. Сезгә шулай популяр булу
ошыймы? Популяр булуыгыз сезгә берәр нәрсә бирәме?
 - Дустым минем Лили, сез миңа бик үзенчәлекле сорау
бирдегез эле. Әлбәттә, миңа популяр булуы ошый, тик миңа бик нык
кызганыч, үз исемем белән багышланган гәзит-журналларны мин
кулыма тотып укый алмыйм, тапшыруларны да карый
алмыйм, миңа күңелсез булып китә. Чын дөресен әйткәндә, ул
популярлык миңа бернәрсә дә бирми.
 - Салават күпере, сез менә кеше күзенә күренгәннән соң, сезне
фотога төшерәләр, рәсемнәр ясыйлар, менә минем үземә дә, сезне
күргәч, илһам килә, укымаган китапларны укыйсы, ниндидер берәр кызыклы нәрсә язасы килә башлый. Сезгә
кешеләрнең шундый бар яктан да булган игътибары ошыймы?
 - Минем кызыксынучан дустым, мин бик шатмын сезгә шулай
илһам китерә алгыным өчен. Рәсемнәр ясау, фотога төшерү, китап уку ул
бик кирәк нәрсә. Моңа тиклем мин сезгә шундый илһам бирә
алганымны күз алдыма да китерә алмаган идем. Хәзер инде мин беләм,
шуның өчен мин сезнең кырыгызга ешрак чыгарга тырышачакмын.
Бик күп вакыт үтте, миңа кереп китәргә кирәк, шул сәбәпле
интервьюны икенче тапкыр чыкканымда дәвам итәрбез. Килештекме Лили?
 - Килештек! Салават күпере, рәхмәт сезгә һәрбер соравыма
шундый тулысынча җавапларыгыз өчен. Мин бик шатмын сезнең белән
шулай якыннан танышуыма. Мин бит сезне физик күренеш буларак кына
белә идем. Сезнең кабат балкуыгызны көтеп калам. Минем
сезгә бирелмәгән сорауларым бик күп әле. Сезнең белән сөйләшкәч
кәефләрем күтәрелде. Тагын бер тапкыр сезгә бик зур рәхмәт. Киләсе
очрашуларга тиклем!
 - Дустым Лили, Саубул! Очрашулар көтеп калам!

 Минем кадерле укучым! Салават күпере белән интервью икенче чыгарылышта дәвам итәчәк. Көтеп калыгыз!

ВЫПОЛНИЛ

Фамилия Сагабиева

Имя Лиана

Отчество Фиратовна

Класс 11

Школа МБОУ СОШ с.Базитамак

Город (село) с.Базитамак

Район Илишевский район

Ф.И.О. учителя Ахунова Ильмера Галиакрамовна